ΠΕΡΙΕΧΟΜΕΝΑ
ΑΠΟΦΑΣΕΙΣ
Χαρακτηρισμός ως Σχεδίου Βιώσιμης Αστικής
Κινητικότητας (Σ.Β.Α.Κ.) του σχεδίου του Δήμου
Αγίων Αναργύρων-Καματερού.
Ίδρυση Γ’ Εργαστηρίου Ακτινολογίας στον Κλινικοεργαστηριακό Τομέα του Τμήματος Ιατρικής
της Σχολής Επιστημών Υγείας και καθορισμός του
εσωτερικού του κανονισμού.
ΑΠΟΦΑΣΕΙΣ
Αριθμ. 74400
(1)
Χαρακτηρισμός ως Σχεδίου Βιώσιμης Αστικής
Κινητικότητας (Σ.Β.Α.Κ.) του σχεδίου του Δήμου
Αγίων Αναργύρων-Καματερού.
Η ΥΦΥΠΟΥΡΓΟΣ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
α) Τα άρθρα 1 έως 14 του Μέρους Α’ «Σχέδια Βιώσιμης Αστικής Κινητικότητας (Σ.Β.Α.Κ.)» του ν. 4784/2021
«Η Ελλάδα σε κίνηση: Βιώσιμη Αστική Κινητικότητα Μικροκινητικότητα Ρυθμίσεις για τον εκσυγχρονισμό, την
απλούστευση και την ψηφιοποίηση διαδικασιών του
Υπουργείου Υποδομών και Μεταφορών και άλλες διατάξεις» (Α’ 40), και ιδίως την παρ. 3 του άρθρου 8.
β) Το π.δ. 123/2017 «Οργανισμός του Υπουργείου Υποδομών και Μεταφορών» (Α’ 151).
γ) Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
δ) Τον ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητι-
κών οργάνων της κεντρικής δημόσιας διοίκησης» (Α’ 133).
ε) Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), σε συν-
δυασμό με την περ. 22 του άρθρου 119 του ν. 4622/2019.
στ) Το άρθρο 5 του ν. 3469/2006 «Εθνικό Τυπογραφείο,
Εφημερίς της Κυβερνήσεως και λοιπές διατάξεις» (Α’ 131).
ζ) Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
η) Την υπ’ αρ. 156/10.07.2023 κοινή απόφαση του Πρωθυπουργού και του Υπουργού Υποδομών και Μεταφο-
ρών «Ανάθεση αρμοδιοτήτων στην Υφυπουργό Υποδομών και Μεταφορών, Χριστίνα Αλεξοπούλου» (Β’ 4410).
θ) Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184).
ι) Το υπ’ αρ. 86960/05.04.2021 έγγραφο του Τμήματος
Βιώσιμης Αστικής Κινητικότητας της Διεύθυνσης Ανάπτυξης Μεταφορών «Γνωστοποίηση ν. 4784/2021. “Η Ελλάδα
σε κίνηση: Βιώσιμη Αστική Κινητικότητα - Μικροκινητικότητα - Ρυθμίσεις για τον εκσυγχρονισμό, την απλούστευ-
ση και την ψηφιοποίηση διαδικασιών του Υπουργείου
Υποδομών και Μεταφορών και άλλες διατάξεις” (Α’ 40)».
ια) Την υπ’ αρ. 185/18.05.2021 (ΑΔΑ:ΨΟ13Ω62-ΘΛΖ)
απόφαση του Δημάρχου Αγίων Αναργύρων-Καματερού,
όπως τροποποιήθηκε με την υπ’ αρ. 50/19.01.2024 (ΑΔΑ:
92ΕΩΩ62-415) απόφαση, για τη συγκρότηση Ομάδας Εργασίας για την κατάρτιση του Σχεδίου Βιώσιμης Αστικής
Κινητικότητας (Σ.Β.Α.Κ.).
ιβ) Το υπό στοιχεία ALX-73773/12.08.2021 έγγραφο της
ΑΤΤΙΚΟ ΜΕΤΡΟ Α.Ε., για συμμετοχή στην Ομάδα Εργασίας.
ιγ) Το υπ’ αρ. 11640/23.08.2021 έγγραφο του Ο.Α.Σ.Α.
Α.Ε., για συμμετοχή στην Ομάδα Εργασίας.
ιδ) Την από 31.08.2021 εισήγηση της Ομάδας Εργασίας, περί πληρότητας δεδομένων.
ιε) Την υπ’ αρ. 17896/08.09.2021 πρόσκληση του Δήμου
Αγίων Αναργύρων-Καματερού, για συμμετοχή στο δίκτυο
εμπλεκόμενων φορέων και τη δημόσια πρόσκληση, όπως
αυτή έχει αναρτηθεί στην ιστοσελίδα του Σ.Β.Α.Κ..
ιστ) Το υπό στοιχεία Δ29/Δ06/303270/01.11.2021
έγγραφο της Διεύθυνσης Ανάπτυξης Μεταφορών του
Υπουργείου Υποδομών και Μεταφορών.
ιζ) Την από 14.12.2021 πρόσκληση του Δήμου Αγίων
Αναργύρων-Καματερού και την αναρτηθείσα στην ιστοσελίδα του Σ.Β.Α.Κ. δημόσια πρόσκληση, για συμμετοχή
στην 1η διαβούλευση.
ιη) Το υπ’ αρ. 6019/14.03.2022 έγγραφο του Δήμου
Αγίων Αναργύρων-Καματερού και την αναρτηθείσα στην
ιστοσελίδα του Σ.Β.Α.Κ. δημόσια πρόσκληση, για συμμετοχή στη 2η διαβούλευση.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1767
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1767/19.03.2024
ιθ) Το υπ’ αρ. 8229/07.04.2022 (ΑΔΑ: 6ΣΑΘΩ62-Α6Κ)
έγγραφο του Δήμου Αγίων Αναργύρων-Καματερού με τα
υπογεγραμμένα Σύμφωνα Συμμετοχής, το περιεχόμενο
του οποίου έχει αναρτηθεί στην ιστοσελίδα του Σ.Β.Α.Κ..
κ) Την αναρτηθείσα στην ιστοσελίδα του Σ.Β.Α.Κ., δημόσια πρόσκληση του Δήμου Αγίων Αναργύρων-Καματε-
ρού, για συμμετοχή στην 3η διαβούλευση στις 28.07.2022.
κα) Το υπ’ αρ. 10685/11.05.2023 έγγραφο του Δήμου
Αγίων Αναργύρων-Καματερού με συνημμένο το Σχέδιο
Δράσης για τη διατύπωση γνώμης.
κβ) Το υπ’ αρ. 3074/29.05.2023 έγγραφο του Αναπτυξιακού Συνδέσμου Δυτικής Αθήνας.
κγ) Το υπό στοιχεία Δ29/Δ06/177262/02.06.2023
έγγραφο της Διεύθυνσης Ανάπτυξης Μεταφορών του
Υπουργείου Υποδομών και Μεταφορών.
κδ) Το υπό στοιχεία Δ30/Δ6β/180673/07.06.2023 έγγραφο της Διεύθυνσης Οδικής Κυκλοφορίας και Ασφά-
λειας (Δ30) του Υπουργείου Υποδομών και Μεταφορών.
κε) Το υπ’ αρ. 13570/13.07.2023 έγγραφο του Ο.Α.Σ.Α. Α.Ε..
κστ) Το υπ’ αρ. 21462/02.10.2023 έγγραφο του Δήμου
Αγίων Αναργύρων-Καματερού για την βεβαίωση ενσωμάτωσης τεκμηριωμένων αντιρρήσεων φορέων.
κζ) Το από 27.12.2023 ηλεκτρονικό μήνυμα του Δήμου Αγίων Αναργύρων-Καματερού, με συνημμένα το
υπ’ αρ. 26614/13.12.2023 διαβιβαστικό έγγραφο και την
Αναφορά Κύκλου Σ.Β.Α.Κ..
κη) Το από 19.01.2024 ηλεκτρονικό μήνυμα του Τμήματος
Βιώσιμης Αστικής Κινητικότητας της Διεύθυνσης Ανάπτυξης
Μεταφορών του Υπουργείου Υποδομών και Μεταφορών, με
παρατηρήσεις έπειτα από εξέταση της Αναφοράς Κύκλου
Σ.Β.Α.Κ. και των συνημμένων δικαιολογητικών.
κθ) Το από 22.01.2024 ηλεκτρονικό μήνυμα του Δήμου Αγίων Αναργύρων-Καματερού, με συμπληρωματικά
στοιχεία και διευκρινίσεις.
λ) Το γεγονός ότι το υπόδειγμα της αναφοράς κύκλου
Σ.Β.Α.Κ., σύμφωνα με το προοίμιο του Παραρτήματος Ι του
ν. 4784/2021 (Α’ 40), συμπληρώνεται με ευθύνη του φορέα
εκπόνησης, για την ακρίβεια των αναφερομένων σε αυτή
στοιχείων και περιλαμβάνει κατ’ ελάχιστον τις πληροφορίες
που περιγράφονται σε αυτό και οι οποίες ενσωματώνονται
στο Σ.Β.Α.Κ., σύμφωνα με τις διατάξεις του ως άνω νόμου.
λα) Το περιεχόμενο της ιστοσελίδας «https://agan.gov.
gr/άρθρα/σβακ».
λβ) Το γεγονός ότι o Δήμος Αγίων Αναργύρων-Καματερού εμπίπτει στο πεδίο εφαρμογής της παρ.  3
του άρθρου 1 «Αντικείμενο και πεδίο εφαρμογής» του
ν. 4784/2021 (Α’ 40), όπως τροποποιήθηκε με το άρθρο 93 του ν. 5039/2023 (Α’ 83) ως προς την υποχρέω-
ση κατάρτισης Σ.Β.Α.Κ. και ακολουθεί τα οριζόμενα στις
διατάξεις του Μέρους Α’ του ν. 4784/2021 (Α’ 40).
λγ) Την υπό στοιχεία Δ29/Δ06/41767/09.02.2024 βεβαίωση, περί περάτωσης των επιμέρους ενεργειών της φάσης
προετοιμασίας και των σταδίων της φάσης ανάπτυξης του
κύκλου Σ.Β.Α.Κ. του Δήμου Αγίων Αναργύρων-Καματερού,
σύμφωνα με την παρ. 2 του άρθρου 8 του ν. 4784/2021 (Α’ 40).
λδ) Την υπ’ αρ. 55149/22.02.2024 εισηγητική Έκθεση
Δημοσιονομικών Επιπτώσεων, του Προϊσταμένου της
Γενικής Διεύθυνσης Οικονομικών Υπηρεσιών του Υπουργείου Υποδομών και Μεταφορών, σύμφωνα με την περ. ε’
της παρ. 5 του άρθρου 24 του ν. 4270/2014 (Α’ 143).
λε) Το υπό στοιχεία Δ29/Δ/Δ06/66739/05.03.2024 ενημερωτικό σημείωμα, με εισήγηση του Τμήματος Βιώσι-
μης Αστικής Κινητικότητας της Διεύθυνσης Ανάπτυξης
Μεταφορών, περί πλήρωσης των προϋποθέσεων για την
έκδοση απόφασης χαρακτηρισμού ως Σ.Β.Α.Κ., του σχεδίου του Δήμου Αγίων Αναργύρων-Καματερού.
λστ) Το γεγονός ότι, σύμφωνα με τα διαλαμβανόμενα
στο ανωτέρω στοιχείο (λδ):
- Από την απόφαση αυτή δεν προκαλείται οποιαδήποτε δαπάνη, καθόσον πρόκειται για έκδοση διοικη-
τικής πράξης χαρακτηρισμού του σχεδίου του Δήμου
Αγίων Αναργύρων-Καματερού ως Σ.Β.Α.Κ. και
- οι όποιες δαπάνες για την υλοποίηση του Σ.Β.Α.Κ.
Αγίων Αναργύρων-Καματερού και ο χρονικός τους επιμερισμός δεν δύναται να προσδιορισθούν κατά την έκδοση
της ανωτέρω εισηγητικής έκθεσης, δεδομένου ότι θα
προκληθούν κατά την εκτέλεση των κατά περίπτωση
μέτρων και θα βρίσκονται εντός των εγγεγραμμένων
πιστώσεων του κρατικού προϋπολογισμού και των ορίων του εκάστοτε ισχύοντος Μεσοπρόθεσμου Πλαισίου
Δημοσιονομικής Στρατηγικής (Μ.Π.Δ.Σ.), αποφασίζουμε:
1. Χαρακτηρίζουμε ως Σχέδιο Βιώσιμης Αστικής Κινητικότητας (Σ.Β.Α.Κ.), το σχέδιο του Δήμου Αγίων Αναργύρων-
Καματερού επί της περιοχής παρέμβασης, η οποία αποτυπώνεται στην αναφορά κύκλου Σ.Β.Α.Κ., συνημμένη στο υπό
στοιχείο (κζ) ηλεκτρονικό μήνυμα. Η περιοχή παρέμβασης
απεικονίζεται στο συνημμένο στην παρούσα απόφαση
Παράρτημα, το οποίο αποτελεί αναπόσπαστο μέρος της.
2. Ο Δήμος Αγίων Αναργύρων-Καματερού οφείλει να γνωρίζει και να εφαρμόζει τις υποχρεώσεις που απορρέουν από
τις διατάξεις του Μέρους Α’ (άρθρα 1 έως 13) του ν. 4784/2021
(Α’ 40), σύμφωνα και με τις αρμοδιότητές του, όπως αυτές
ορίζονται στο άρθρο 4 του ως άνω νόμου και ειδικότερα:
i. Να ακολουθεί τα οριζόμενα της φάσης υλοποίησης,
παρακολούθησης και αξιολόγησης μέτρων Σ.Β.Α.Κ.
(Φάση Γ’), σύμφωνα με την περ. α’ της παρ. 3 του άρθρου 7 του ν. 4784/2021,
ii. να διατηρεί ενεργή την ιστοσελίδα του Σ.Β.Α.Κ., με
αναρτημένα τα σχετικά με το Σ.Β.Α.Κ. κείμενα των φάσεων προετοιμασίας και ανάπτυξης, καθώς και να αναρτά
τα προβλεπόμενα της Φάσης Γ’ και να παρέχει τη δυνατότητα υποβολής σχολίων και απόψεων από τους πολίτες
και τα εμπλεκόμενα μέρη.
3. Ο Δήμος Αγίων Αναργύρων-Καματερού, για την εξυπηρέτηση των σκοπών της φάσης υλοποίησης, παρακολού-
θησης και αξιολόγησης μέτρων Σ.Β.Α.Κ. (Φάση Γ’), δυνάμει
των παρ. ζ) και η) του άρθρου 4 του ν. 4784/2021 δύναται
να αναλύσει περαιτέρω τις δράσεις που απαιτούνται για
την υλοποίηση των μέτρων του σχεδίου δράσης, καθώς και
τις μεθόδους παρακολούθησης και αξιολόγησης αυτών. Σε
κάθε περίπτωση, η αναλυτικότερη αποτύπωση των δράσεων και της μεθόδου παρακολούθησης και αξιολόγησης,
δεν συνιστά τροποποίηση των μέτρων του σχεδίου δράσης
που περιγράφονται στη συνημμένη στο υπό στοιχείο (κζ)
ηλεκτρονικό μήνυμα, αναφορά κύκλου Σ.Β.Α.Κ.
4. Η παρούσα απόφαση δεν υποκαθιστά πράξεις και
αποφάσεις που πρέπει να εκδοθούν, εφόσον αυτό απαιτείται, από τις αντίστοιχες αρμόδιες αρχές, προκειμένου
να υλοποιηθούν μέτρα του Σ.Β.Α.Κ. Η παρούσα δεν δεσμεύει τις αρμόδιες αρχές στο να εκδώσουν τις προβλε-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1767/19.03.2024
πόμενες πράξεις σε περίπτωση που δε συντρέχουν όλες
οι νόμιμες προϋποθέσεις, ούτε απαλλάσσει τον κάτοχό
της από τυχόν απαιτήσεις εγκρίσεων, αδειών ή εισφορών.
5. Η υλοποίηση μέτρων του Σ.Β.Α.Κ. πρέπει να είναι
σύμφωνη με τις ισχύουσες προδιαγραφές, τους κανονισμούς και την κείμενη νομοθεσία. Ειδικότερα, η υλοποί-
ηση μέτρων που αφορούν σε οδικές υποδομές οφείλει
να είναι σύμφωνη με τις εκάστοτε ισχύουσες τεχνικές
οδηγίες-προδιαγραφές, κανονισμούς και την κείμενη
νομοθεσία του Υπουργείου Υποδομών και Μεταφορών.
Η υλοποίηση μέτρων ρύθμισης οδικής κυκλοφορίας
πρέπει να είναι σύμφωνη με τις διατάξεις του Κώδικα
Οδικής Κυκλοφορίας (ν. 2696/1999).
6. Το σχέδιο δράσης επικαιροποιείται όποτε κρίνεται
αναγκαίο από τον Δήμο Αγίων Αναργύρων-Καματερού και
όταν υπαγορεύεται από τα πορίσματα των εκθέσεων προόδου, σύμφωνα με τις διατάξεις της παρ. 1 του άρθρου 9 του
ν. 4784/2021 (Α’ 40). Η επικαιροποίηση του σχεδίου δράσης
δεν συνιστά και δεν επιφέρει τροποποίη ση της παρούσας.
7. Το Σ.Β.Α.Κ. αναθεωρείται μετά την παρέλευση πέντε
(5) ετών από τη δημοσίευση της παρούσας και πάντως
οπωσδήποτε μέχρι τη συμπλήρωση δεκαετίας από την
ημερομηνία δημοσίευσής της, σύμφωνα με την παρ. 2
του άρθρου 9 του ως άνω νόμου. Ο Δήμος Αγίων Αναργύρων-Καματερού οφείλει να υποβάλει την αναφορά
κύκλου για την αναθεώρηση του Σ.Β.Α.Κ. στην υπηρεσία
της παρ. 1 του άρθρου 8 του ν. 4784/2021 έως το πέρας
της ανωτέρω προθεσμίας, προκειμένου για τον εκ νέου
χαρακτηρισμό του αναθεωρημένου σχεδίου με την έκδοση της απόφασης της παρ. 3 του ίδιου άρθρου.
8. Μετά τη θέση σε λειτουργία της Η.Π.Σ.Β.Α.Κ., ο Δήμος
Αγίων Αναργύρων-Καματερού οφείλει να καταχωρίσει
σε αυτή κάθε είδους πληροφορία ή στοιχεία σχετικά με
το Σ.Β.Α.Κ., όπως αυτά προσδιορίζονται με την απόφαση
της παρ. 4 του άρθρου 12 του ν. 4784/2021 (Α’ 40). Η
υποχρέωση επικαιροποίησης των αρχείων του Σ.Β.Α.Κ.
βαρύνει τον Δήμο Αγίων Αναργύρων-Καματερού.
9. Ο Δήμος Αγίων Αναργύρων-Καματερού οφείλει να
αναρτήσει την παρούσα απόφαση στην ιστοσελίδα του
Σ.Β.Α.Κ., σύμφωνα με την περ. στ της παρ. 2 του άρθρου 7
του ν. 4784/2021 και να ενημερώσει για τη δημοσίευσή της,
τους όμορους ΟΤΑ α’ βαθμού και τον οικείο ΟΤΑ β’ βαθμού.
10. Η ισχύς της παρούσας απόφασης αρχίζει από τη
δημοσίευσή της στην Εφημερίδα της Κυβερνήσεως.
ΠΑΡΑΡΤΗΜΑ
Χάρτης: Περιοχή Παρέμβασης του Σ.Β.Α.Κ. Δήμου Αγίων Αναργύρων-Καματερού.
Η περιοχή παρέμβασης του ΣΒΑΚ ορίζεται από τα όρια του Δήμου.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 11 Μαρτίου 2024
Η Υφυπουργός
ΧΡΙΣΤΙΝΑ ΑΛΕΞΟΠΟΥΛΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1767/19.03.2024
Αριθμ. απόφ. 64
(2)
Ίδρυση Γ’ Εργαστηρίου Ακτινολογίας στον Κλινικοεργαστηριακό Τομέα του Τμήματος Ιατρικής
της Σχολής Επιστημών Υγείας και καθορισμός
του εσωτερικού του κανονισμού.
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του άρθρου 46 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
2. Το άρθρο 15 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α’ 13).
3. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
4. Την από 14-12-2023 απόφαση της Γενικής Συνέλευσης του Κλινικοεργαστηριακού Τομέα.
5. Την από 21-12-2023 απόφαση της Συνέλευσης του
Τμήματος Ιατρικής.
6. Το γεγονός ότι η ίδρυση του Γ’ Εργαστηρίου Ακτινολογίας και ο καθορισμός του εσωτερικού του κανο-
νισμού, δεν προκαλεί δαπάνη σε βάρος του τακτικού
προϋπολογισμού ή της κρατικής επιχορήγησης του
Ιδρύματος, αποφασίζουμε:
Άρθρο 1
Ίδρυση - Γνωστικό Αντικείμενο
1. Ιδρύεται στον Κλινικοεργαστηριακό Τομέα του Τμήματος Ιατρικής του Εθνικού και Καποδιστριακού Πανεπιστη-
μίου Αθηνών, Γ’ Εργαστήριο Ακτινολογίας, το οποίο εξυπηρετεί εκπαιδευτικές, ερευνητικές, κλινικές και νοσηλευτικές
ανάγκες στο γνωστικό αντικείμενο-τομέα της Διαγνωστικής Απεικόνισης, της Επεμβατικής Ακτινολογίας-Ογκολο-
γίας, Παιδοακτινολογίας, Ακτινοφυσικής, Νευροακτινολογίας, Πυρηνικής Ιατρικής, Απεικόνισης Γυναίκας-Μαστού.
2. Στο Γ’ Εργαστήριο Ακτινολογίας του Τμήματος Ιατρικής
του Εθνικού και Καποδιστριακού Πανεπιστημίου Αθηνών
περιλαμβάνονται οι επιμέρους μονάδες ως ακολούθως:
1) Παιδοακτινολογίας.
2) Ακτινοφυσικής.
3) Ακτινοδιαγνωστικής.
4) Νευροακτινολογίας.
5) Απεικόνισης Γυναίκας και Παιδιού.
6) Επεμβατικής Ακτινολογίας-Ογκολογίας.
7) Εξωτερική Μονάδα Γ’ Εργαστηρίου Ακτινολογίας.
3. Στο γνωστικό αντικείμενο του Γ’ Εργαστήριο Ακτινολογίας του Τμήματος Ιατρικής του Εθνικού και Καπο-
διστριακού Πανεπιστημίου Αθηνών, περιλαμβάνονται
επίσης και οι παρακάτω υπό-μονάδες, οι οποίες εντάσσονται σε όλες τις προαναφερόμενες μονάδες:
1) Αξονικός Τομογράφος.
2) Μαγνητικός Τομογράφος.
3) Υπερηχοτομογραφίας.
4) Αγγειογράφος.
5) Κλινική Ακτινολογία - Εξωτερικά Ιατρεία.
6) Μαστογραφίας.
4. Ανάλογα με την εξέλιξη και ανάπτυξη του επιστημονικού πεδίου της Ακτινολογίας, τα γνωστικά αντικεί-
μενα, οι επιμέρους μονάδες και υπομονάδες δύνανται
να τροποποιηθούν.
Άρθρο 2
Σκοπός
Το Γ’ Εργαστήριο Ακτινολογίας του Κλινικοεργαστηριακού Τομέα του Τμήματος Ιατρικής του Εθνικού και
Καποδιστριακού Πανεπιστημίου Αθηνών με τις μονάδες
του προσφέρει εκπαιδευτικό, ερευνητικό, εργαστηριακό
και κλινικό έργο και έχει ως σκοπό:
1. Την κάλυψη των διδακτικών και ερευνητικών αναγκών του Τμήματος Ιατρικής, ή και ενδεχομένως άλλων
Σχολών και Τμημάτων του Ε.Κ.Π.Α, της ημεδαπής ή αλλοδαπής, σε προπτυχιακό και μεταπτυχιακό επίπεδο σε
θέματα που εμπίπτουν στα αντικείμενα δραστηριότητας
του Εργαστηρίου, όπως αυτά προσδιορίζονται στο άρθρο 1 της παρούσας.
2. Τον σχεδιασμό και εκτέλεση κλινικών και πειραματικών ερευνητικών προγραμμάτων σχετικά με τα
αντικείμενα δραστηριότητας του εργαστηρίου και την
κοινοποίηση αυτών υπό μορφή δημοσιεύσεων ή/και
ανακοινώσεων στην ημεδαπή ή/και αλλοδαπή.
3. Την οργάνωση μαθημάτων μεταπτυχιακών σπουδών, Ελληνικών ή διεθνών συνεδρίων, συμποσίων, σε-
μιναρίων, διαλέξεων στα επιστημονικά αντικείμενα του
Εργαστηρίου.
4. Τη συγγραφή και έκδοση επιστημονικών συγγραμμάτων και βιβλίων, ενημερωτικών φυλλαδίων ή τη χρήση
ηλεκτρονικών διαδικτυακών μέσων και μέσων κοινωνικής δικτύωσης για την κάλυψη εκπαιδευτικών αναγκών
ή ενημέρωσης νοσηλευτικού, παραϊατρικού και ιατρικού
προσωπικού άλλων ειδικοτήτων, αλλά και του κοινού.
5. Τη συνεργασία και ανταλλαγή επιστημονικών γνώσεων με άλλα Ακαδημαϊκά ή Ερευνητικά ιδρύματα της
ημεδαπής ή της αλλοδαπής, καθώς και με επίσημους
Διεθνείς οργανισμούς για εκπαιδευτικούς, ερευνητικούς
ή και ανθρωπιστικούς λόγους.
6. Την υψηλού επιπέδου, σύγχρονη ειδίκευση ιατρών
στο γνωστικό αντικείμενο του εργαστηρίου, καθώς και
την επιμόρφωση ιατρών και άλλων λειτουργών υγείας
και τη συνεχή εκπαίδευση αυτών.
7. Την εφαρμογή προγραμμάτων θεωρητικής και πρακτικής εκπαίδευσης για τους προπτυχιακούς και μετα-
πτυχιακούς φοιτητές καθώς και τους ειδικευόμενους,
επιμορφωμένους στο γνωστικό αντικείμενο του Εργαστηρίου ή και σε συναφείς ειδικότητες.
8. Την εξυπηρέτηση διαφόρων κοινωνικών αναγκών,
αν και όποτε ζητείται συγκεκριμένη συνδρομή που
αφορά το γνωστικό αντικείμενο του Εργαστηρίου, την
ενημέρωση του κοινού και τη συνεργασία πολιτειακούς,
κοινωνικούς ή επιστημονικούς αρμόδιους φορείς.
9. Την πρόσκληση Ελλήνων και ξένων επιστημόνων,
με σκοπό την εκπαίδευση και την μετεκπαίδευση των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1767/19.03.2024
ιατρών, νοσηλευτών, άλλων επαγγελματιών υγείας και
εν γένει του προσωπικού, σε εθνικό και διεθνές επίπεδο.
10. Την παροχή εξειδικευμένου, υψηλής ποιότητας διαγνωστικού και κλινικού έργου σε ασθενείς που εμπίπτουν
εντός των γνωστικών αντικειμένων του Εργαστηρίου.
11. Την παροχή υπηρεσιών κατά τα προβλεπόμενα
στο π.δ. 159/1984 (Α’ 53).
Το προερχόμενο από τις επιστημονικές δραστηριότητες έργο συνίσταται στην κλινική διάγνωση, στην
εργαστηριακή και απεικονιστική διερεύνηση, στην προεγχειρητική προετοιμασία, στην κλινική νοσηλεία, στην
επεμβατική ή/και εγχειρητική θεραπεία καθώς και στην
άμεση και απώτερη μετεγχειρητική φροντίδα.
Άρθρο 3
Προσωπικό
1. Το Γ’ Εργαστήριο Ακτινολογίας της Ιατρικής Σχολής του ΕΚΠΑ, στελεχώνεται από ιατρικό και λοιπό προ-
σωπικό που υπηρετεί στο Τμήμα Ιατρικής του Εθνικού
και Καποδιστριακού Πανεπιστημίου Αθηνών και στο
Νοσοκομείο όπου λειτουργεί. Το ιατρικό προσωπικό
αποτελείται από το Διευθυντή και μέλη του Διδακτικού
Ερευνητικού Προσωπικού (ΔΕΠ) του Τμήματος Ιατρικής,
που η επιστημονική τους ενασχόληση εμπίπτει στα διδακτικά, ερευνητικά και κλινικά ενδιαφέροντα του οι-
κείου εργαστηρίου, όπως αυτά ορίζονται στο άρθρο 1
του παρόντος. Το προσωπικό αυτό συμπληρώνεται με
ειδικευόμενους και ειδικευμένους ιατρούς ΕΣΥ που τοποθετούνται σύμφωνα με τις ισχύουσες διατάξεις. Το
λοιπό προσωπικό περιλαμβάνει μέλη Ειδικού Τεχνικού
και Διοικητικού Εργαστηριακού Προσωπικού (Ε.Τ.Ε.Π.,
ΕΔΤΠ) και μέλη του νοσηλευτικού, διοικητικού, υγειονομικού και λοιπού προσωπικού, του οποίου το έργο
καθορίζεται σύμφωνα με τις εκάστοτε ανάγκες του οικείου εργαστηρίου.
2. Η τοποθέτηση στο Εργαστήριο των πανεπιστημιακών μελών γίνεται με την διαδικασία των διατάξεων
της πανεπιστημιακής νομοθεσίας, ενώ των υπολοίπων
μελών με τις ισχύουσες διατάξεις.
3. Το ωράριο εργασίας του υπηρετούντος προσωπικού είναι το προβλεπόμενο από τις ισχύουσες διατάξεις.
Τα μέλη του εργαστηρίου συμμετέχουν συνολικά στην
εκπαίδευση των φοιτητών, στην κλινική πράξη και εν
γένει στην οργάνωση και λειτουργία του εργαστηρίου.
Άρθρο 4
Διοίκηση - αρμοδιότητες
1. Το Γ’ Εργαστήριο του Τμήματος Ιατρικής του Ε.Κ.Π.Α
διευθύνεται από μέλος ΔΕΠ του Κλινικοεργαστηριακού
τομέα του Τμήματος Ιατρικής του Ε.Κ.Π.Α, του οποίου το
γνωστικό αντικείμενο είναι αντίστοιχο με το γνωστικό
αντικείμενο του Εργαστηρίου και που εκλέγεται σύμφωνα με την κείμενη νομοθεσία.
2. Ο διευθυντής ασκεί τις αρμοδιότητες που ορίζονται
στην κείμενη νομοθεσία μεταξύ των οποίων περιλαμβάνονται:
1) Η κατάρτιση και υποβολή στη Συνέλευση του Τμήματος Ιατρικής και στη Γενική Συνέλευση του οικείου
Τομέα του ετήσιου προγράμματος λειτουργίας για τις
διδακτικές και ερευνητικές δραστηριότητες και η μέριμνα για την εφαρμογή του,
2) η μέριμνα για την υλοποίηση των αποφάσεων των
συλλογικών οργάνων του Νοσοκομείου στο οποίο λειτουργεί το Εργαστήριο,
3) η μέριμνα για την παροχή νοσηλευτικού και τεχνολογικού έργου,
4) η μέριμνα για τη στελέχωση και την οικονομική διαχείριση των εσόδων του Εργαστηρίου,
5) η μέριμνα για την υποβολή του ετήσιου απολογισμού των δραστηριοτήτων,
6) η εισήγηση και ενημέρωση στο οικείο νοσοκομείο
εγκατάστασης με αντίστοιχη ενημέρωση του Τμήματος
Ιατρικής του Ε.Κ.Π.Α για τον ορισμό υπευθύνων στα τμήματα και την ανάθεση συγκεκριμένου μέρους των διοι-
κητικών υποχρεώσεων του εργαστηρίου. Ο ορισμός των
επιστημονικά υπευθύνων στις ειδικές μονάδες του εργαστηρίου, γίνεται με κριτήριο την επιστημονική γνώση, τη
μετεκπαίδευση, την εμπειρία και τη δραστηριότητά τους
στο αντικείμενο του οικείου τμήματος. Οι επιστημονικοί
υπεύθυνοι μεριμνούν για την απρόσκοπτη λειτουργία
του κάθε τμήματος, στα πλαίσια των αποφάσεων του
Διευθυντή και των οδηγιών των οργάνων διοίκησης του
νοσοκομείου, στο οποίο λειτουργεί το Εργαστήριο. Ο
Διευθυντής μπορεί να καλεί τους υπεύθυνους των τμημάτων όταν συζητούνται θέματα της υπευθυνότητάς
τους και να αναθέτει συγκεκριμένες αρμοδιότητες σε
αυτούς. Επίσης μπορεί να συγκροτεί επιτροπές για τη
μελέτη ειδικών θεμάτων. Είναι δυνατός ο ορισμός ενός
επιστημονικού υπευθύνου σε περισσότερες του ενός
τμήματος εργαστηρίου. Είναι δυνατή η άμεση αντικατάσταση ενός επιστημονικού υπευθύνου,
7) η εκπροσώπηση του Εργαστηρίου στα επιστημονικά, διοικητικά και συλλογικά όργανα, καθώς και σε
κάθε άλλη παρουσία του Εργαστηρίου στο Τμήμα Ιατρικής, στο Πανεπιστημιακό ή Γενικό Νοσοκομείο και
εκτός αυτών και ο ορισμός αντικαταστάτη σε περίπτωση
κωλύματος.
3. Αποφασίζει για κάθε επί μέρους θέμα λειτουργίας
του Εργαστήριου και υποχρεώσεων του προσωπικού,
το οποίο δεν καλύπτεται από τις διατάξεις των εν ισχύ
νόμων, προεδρικών διαταγμάτων και εγκυκλίων και υπογράφει κάθε εξερχόμενο έγγραφο.
4. Με απόφαση του μπορεί να εκχωρεί αρμοδιότητές
του σε στελέχη του Εργαστηρίου.
Άρθρο 5
Εγκατάσταση - λειτουργία
1. Το εργαστήριο με τους τομείς και τα τμήματά του
θα εγκατασταθεί και θα λειτουργήσει σε γενικό νοσοκομείο που θα διαθέτει την απαραίτητη για την πλήρη
λειτουργία του υποδομή.
2. Ο διευθυντής του εργαστηρίου έχει την ευθύνη
για την εν γένει λειτουργία αυτού, μετά των τομέων και
τμημάτων του, τη χρησιμοποίηση οργάνων και υλικών
και την παραμονή των εργαζομένων στους χώρους που
πραγματοποιούνται πειραματικές μελέτες. Ο διευθυντής
ενημερώνει και εγκρίνει τη διενέργεια κάθε ερευνητικής
πειραματικής εργασίας πριν από τη διεξαγωγή της και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1767/19.03.2024
καθορίζει την χωροταξία εγκατάσταση προτεραιότητα
χρήσης οργάνων και χώρων όταν δεν υπάρχει σχετική
απόφαση.
3. Η χρησιμοποίηση ειδικών οργάνων επιτρέπεται στο
προσωπικό του εργαστηρίου ή σε ερευνητές που έχουν
ειδική επί των οργάνων αυτών εκπαίδευση. Κινητά όργανα και σκεύη, τα οποία παραδίδονται για τη διεξαγω-
γή ερευνητικής πειραματικής εργασίας επιστρέφονται,
μετά τη χρησιμοποίησή τους, στην κατάσταση που έχουν
παραδοθεί.
4. Για την απρόσκοπτη λειτουργία του εργαστηρίου
είναι δυνατόν να συγκροτούνται μόνιμες ή πρόσκαιρες
επιτροπές, αποτελούμενες από μέλη του Εργαστηρίου.
Η απόφαση συγκρότησης κάθε επιτροπής υπογράφεται από τον Διευθυντή του εργαστηρίου, ανάλογα με
τις ανάγκες, με εσωτερική διαδικασία του Εργαστηρίου.
5. Με την ίδια διαδικασία καταργούνται οι ανωτέρω
επιτροπές η αντικαθίστανται τα μέλη τους.
Άρθρο 6
Έσοδα
H λειτουργία του εργαστηρίου δεν θα επιβαρύνει τον
τακτικό προϋπολογισμό ή την κρατική επιχορήγηση του
Ιδρύματος και τα έσοδα του θα προέρχονται από ιδίους
πόρους και ειδικότερα:
1. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
2. Τη διάθεση ερευνητικών και εν γένει επιστημονικών
προϊόντων.
3. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
4. Τις κληρονομίες, τις δωρεές και τις κληροδοσίες που
καταλείπονται στο Ε.Κ.Π.Α, εφόσον δεν τίθενται όροι που
αντιβαίνουν τους σκοπούς του οικείου εργαστηρίου και
του Εθνικού και Καποδιστριακού Πανεπιστημίου Αθηνών.
5. Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας, προϊόντων που
ανήκουν ή παρήχθησαν στο Εργαστήριο.
Άρθρο 7
Tηρούμενα βιβλία
1. Τα βιβλία και στοιχεία που τηρούνται από το Εργαστήριο είναι τα εξής:
1) Πρωτόκολλο εισερχόμενης - εξερχόμενης αλληλογραφίας.
2) Βαθμολογία φοιτητών.
3) Αρχείο Ασθενών.
4) Βιβλίο πρακτικών επεμβάσεων-χειρουργείων.
5) Βιβλίο περιουσιακών στοιχείων (Κτηματολόγιο).
6) Φάκελοι οικονομικών στοιχείων κάθε έτους.
7) Κατάλογος επιστημονικών βιβλίων, περιοδικών και
οργάνων.
8) Βιβλίο επιστημονικής δραστηριότητας.
9) Βιβλίο μεταβολής προσωπικού.
10) Αρχείο υπό δημοσίευση και δημοσιευμένων εργασιών.
11) Αρχείο ερευνητικών πρωτοκόλλων και μελετών.
12) Αρχείο διδακτορικών διατριβών.
13) Βιβλίο πρακτικών καταστροφής άχρηστων υλικών.
14) Αρχείο παρεχόμενων ιατρικών γνωμοδοτήσεων.
2. Με απόφαση του Διευθυντή μπορεί ακόμη να τηρείται και κάθε άλλο βιβλίο ή στοιχείο το οποίο κρίνεται
απαραίτητο ή προβλέπεται από ειδικές διατάξεις.
3. Τα παραπάνω στοιχεία μπορούν να κρατούνται και
με τη μορφή ηλεκτρονικών αρχείων σε υπολογιστή.
Άρθρο 8
Τίτλος - Σφραγίδα
1. Ο τίτλος του εργαστηρίου είναι: «Γ’ ΕΡΓΑΣΤΗΡΙΟ
ΑΚΤΙΝΟΛΟΓΙΑΣ ΤΗΣ ΙΑΤΡΙΚΗΣ ΣΧΟΛΗΣ ΤΟΥ ΕΘΝΙΚΟΥ
ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ», ο
οποίος αναγράφεται σε κάθε έντυπό της. Αυτός ο τίτλος,
καθώς και τα στοιχεία του Διευθυντή του Εργαστηρίου
αναγράφονται στους χώρους του Νοσοκομείου που είναι
εγκατεστημένο και δραστηριοποιείται το Εργαστήριο με
την κλινική του.
2. Το Εργαστήριο χρησιμοποιεί για την αλληλογραφία
της όμοια σφραγίδα με αυτή της Ιατρικής Σχολής του
Ε.Κ.Π.Α. και την προσθήκη του τίτλου του εργαστηρίου.
3. Ανάλογη σφραγίδα, με τα στοιχεία στην Αγγλική
γλώσσα, χρησιμοποιεί το εργαστήριο για την ξενόγλωσση αλληλογραφία της και τα έγγραφα της. Ο αγγλικός τίτ-
λος του εργαστηρίου είναι «C’ RADIOLOGY DEPARTMENT,
MEDICAL SCHOOL, NATIONAL AND KAPODISTRIAN
UNIVERSITY OF ATHENS».
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 13 Μαρτίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1767/19.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201767.pdf | Tokens: 27231]